Iguanodonti

**Iguanodonti** (lat. **Iguanodontia**) su bili dinosauri biljožderi koji su živjeli tijekom perioda srednje jure i kasne krede. Neki pripadnici ove grupe su *[[Camptosaurus]]*, *[[Callovosaurus]]*, *[[Iguanodon]]*, *[[Ouranosaurus]]* i hadrosauridi, "dinosauri s pačjim kljunom". Iguanodonti su bili jedna od prvih otkrivenih grupa dinosaura. Spadaju u najbolje istražene dinosaure i među najraznolikije i najrasprostranjenije biljoždere krede. Iguanodonti su bili pretežno veliki, a neki (kao što je *[[Shantungosaurus]]*, koji je dostizao dužinu od 15 m i težinu od 8 tona) su bili veličine najvećih dinosaura mesoždera.

## Opis
Iguanodonti su bili srednje velike do velike životinje. Lako građeni dvonožni *[[Dryosaurus]]* bio je dug između 2 i 3 metra, a *[[Iguanodon]]*, po kojem je ova grupa i dobila naziv, dostizao ej dužinu od 11 metara i težio je oko 2500 kg. Također se procjenjuje da je teško građeni *[[Lurdusaurus]]* težio oko 5000 kg.

Lubanja kod većine primitivnih iguanodonta bila je izdužena i pomalo spljoštena sa strane. Samo su *Dryosaurus* i *[[Zalmoxes]]* imali kompaktne, kratke lubanje. Donji "prozor" u čeljusti bio je ovalan, a očne duplje okrugle i bez očvrsnulih koštanih ploča. Nosnice su bile velike. Broj zuba se povećavao od primitivnih do naprednijih formi. Napredniji rodovi su imali i kljun. *[[Tenontosaurus]]* i *Zalmoxes* su imali 10 do 12 zuba u gornjoj čeljusti, *Dryosaurus* 13 do 17, *[[Camptosaurus]]* 14 do 16. *Iguanodon* je imao gotovo 30 zuba, a *[[Eolambia]]* 33.

Svi rodovi i njihove odgovarajuće vrste su se isticali po svojim zubima. Za razliku od većine drugih dinsoaura, oni su mogli da skupe biljke prednjim dijelom čeljusti, a da ih u zadnjem dijelu sažvaču.

## Klasifikacija
Iguanodonti se često svrstavaju kao infrared unutar podreda Ornithopoda, mada Benton (2004.) svrstava ornitopode kao infrared i ne daje rang za Iguanodontia. Tradicionalno su se iguanodonti grupirali u natporodicu Iguanodontoidea i porodicu Iguanodontidae. Međutim, filogenetička istraživanja pokazuju da su tradicionalni "iguanodontidi" parafiletična grupa koja vodi do hadrosaura (dinosaura s pačjim kljunom). Grupe kao što su Iguanodontoidea ponekada se u znanstvenoj literaturi još koriste kao nerangiran kladus, mada su mnogi tradicionalni "iguanodontidi" uključeni u inkluzivniju grupu Hadrosauroidea.

Iguanodontia se obično definira kao najinkluzivnija grupa u koju spadaju *[[Parasaurolophus walkeri]]* ali ne i *[[Hypsilophodon foxii]]* ili *[[Thescelosaurus neglectus]]*, ili druge kombinacije vrsta koje bi rezultirale istom grupom u većini današnjih analiza. Tu grupu je kao kladus prvi definirao Paul Sereno 2008. godine. 

Mnogi iguanodonti još nisu uključeni u veća filogenetička istraživanja, ili njihovi ostaci nisu dovoljno potpuni da bi se za njih našlo odgovarajuće mjesto. Tu spadaju rodovi *[[Barilium]]*, *[[Bolong]]*, *[[Bihariosaurus]]*, *[[Delapparentia]]*, *[[Dollodon]]*, *[[Draconyx]]*, *[[Kukufeldia]]*, *[[Hypselospinus]]*, *[[Macrogryphosaurus]]*, *[[Owenodon]]*, *[[Proplanicoxa]]*, *[[Sellacoxa]]* i *[[Xuwulong]]*. Pojednostavljeni kladogram ispod slijedi analizu koju su proveli Andrew McDonald i kolege i objavili u novembru 2010. sa informacijama od McDonald, 2011.

Kladogram prema Butler *et al*, 2011. godine.

## Izvori